
Hey gutter og gutinder, jeg sidder her og har været i et forhold i verdens klasse. Men jeg har en jaloux ekskæreste, der prøver, at splitte mig og min kærste ad. 

Hvad gør vi, for hun opretter bare nye profiler på sociale medier og skriver til os igen?

 
Jaloux ekskæreste
=================



Kære du, 

Det lyder meget frustrerende, at din eks ikke vil lade dig og din nye kæreste være. Hun opfører sig tydeligvis virkelig upassende, og jeg kan forestille mig, at det er ubehageligt for både dig og din kæreste.

Mit bedste råd er, at I begge lader helt være med at have kontakt med din eks. Lad være med at svare på hendes beskeder og ignorér hende - i hvert fald så længe hun opfører sig sådan. Hvis hun kun er negativ og forsøger at splitte jer ad, er der ingen grund til at have noget med hende at gøre.

Jeg håber, mit svar kan hjælpe dig. Du er altid velkommen til at skrive igen!

Hilsen Iben

 










Hey du! 



 

Først og fremmest,
så lyder det som en rigtig ærgerlig situation, som du står i. Jalousi og
ekskæreste er aldrig en god kombination. 



 

Du spørger, hvad du
skal gøre. Først og fremmest er mit råd, at du har din kæreste som dit fokus.
Det kan være svært, når din ekskæreste prøver at splitte jer ad, men derfor er
det vigtigt, at I sørger for, at det ikke lykkes. Så værn om dit forhold og gør
dit for, at du og din kæreste står sammen. Snak om tingene, hvis noget sker og
være åben og ærlig med hinanden. 



 

Mit andet råd er, at
der måske skal en voksen ind over. Det din ekskæreste er i gang med er chikane
og det skal stoppe. Derfor synes jeg, at du skal hive fat i en voksen, som du
stoler på. Har dig og din ekskæreste en fælles lærer eller lignende? For det
vil hjælpe, hvis det er en voksen, der kender jer begge. Ellers synes jeg, at
du skal bede dine forældre om hjælp. De kan hive fat i hendes forældre, der kan
sætte en stopper for det.   

Jeg kan sagtens forestille mig, at det er grænseoverskridende og måske lidt
pinligt at skulle ty sig til en voksen. Jeg synes dog, at det er vigtigt, at
det hun har gang i stopper og det er ikke noget, som du hverken kan eller skal
klare alene. 



 

Så få en voksen til
at hjælpe dig med at håndtere din ekskæreste og ellers brug dine kræfter på at
fokuser på dit forhold med din nuværende kæreste.


Jeg håber, at du kan
bruge mit svar. Al held og lykke herfra! :) 


VH.


Gustav





